Viljandimaa Arenduskeskus

Viljandi vestlusõhtu - Liis Tamman
2026-05-19 16:00 - 18:00 (Europe/Tallinn) | Sihtasutus Viljandimaa Arenduskeskus, Vabaduse plats 4, Viljandi, Estonia
Muutuste keskel: kuidas rajada oma rada ettevõtjana?
Kutsume teid inspireerivale vestlusõhtule, kus oma lugu ja kogemusi jagab Liis Tamman, koolitaja, EMCC coach ja matkajuht.
Liis on üle 15 aasta töötanud inimeste toetamise ja muutuste elluviimisega. Ta on tegutsenud nii kohalikul, riiklikul kui ka rahvusvahelisel tasandil, juhtinud Eestis KiVa programmi pilootaastat ning töötanud koolituskeskuses Hollandis.
Juba seitsmendat aastat on Liis iseenda tööandja ning korraldab meeskondadele koolitusmatku. Ta aitab organisatsioonidel toime tulla muutustega, olgu teemaks koostöö, enesejuhtimine, stressiga toimetulek, usalduse loomine või taastamine või muutused struktuuris, tööjõus ja protsessides. Liisi lähenemine ühendab meeskonnakoolituse ja looduses viibimise, sest just õues sünnivad tema kogemuse järgi kõige ausamad arutelud ja suurimad läbimurded.
Vestlusõhtul jagab Liis oma ettevõtlusteekonna kogemusi ja õppetunde ning räägib ausalt sellest, millised on olnud tema suurimad väljakutsed ettevõtjana, kuidas ta on nendega toime tulnud ja mis on aidanud tal sellel teekonnal edasi liikuda.
Kohtade arv on piiratud!
Sündmus on tasuta. Lisaks mõnusale vestlusele ja seltskonnale pakutakse ka kohvi, teed ja snäkke.
Täpsem info ja registreerimine FIENTAS!

Viljandi vestlusõhtu on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.

Kaasrahastanud Euroopa Liit.

Kontaktisik: Monika Schults, email: monika.schults@kesk-eesti.ee, telefon +372 5853 8266

Eesti Maaülikooli Polli Aiandusuuringute Keskuse külastus
2026-06-02 09:30 - 14:00 | Eesti Maaülikooli Polli Aiandusuuringute Keskus, Uus 2, Polli, Viljandi maakond, 69108, Estonia
02.06.2026 kutsume ettevõtjaid õppereisile Eesti Maaülikooli Polli Aiandusuuringute Keskusesse, kus tutvustatakse taimse tooraine tootearenduse ja teaduspõhise tootearenduse võimalusi. Kohtumine PlantValor kompetentsikeskuse ekspertidega, kes aitavad ettevõtjatel tooteid täiustada ja konkurentsivõimet suurendada. Tutvu keskuse veebilehel oleva teabega https://polli.emu.ee/
Sihtrühmaks on esmatootjad, kes plaanivad toodangut väärindada või ka siis juba tegutsevad ise, aga vajavad paremat lahendust.
Esialgne päevakava
9:30 väljasõit Viljandist Ugala parklast ühise bussiga.
10:00 Ettekanded Polli töötjatelt: tooted ja teenused; taimse tooraine tootearenduskeskuse tegevus; teadmistepõhiste tervise- ja loodustoodete kompetentsikeskus PlantValor; koostöövõimalused ettevõtjatega (järgmised sammud arenduskoostöö käivitamiseks).
12:30 – 13:00 Kergem lõunaeine ja võrgustumine
Tagasi Viljandis umbes kell 14.00-14.15.
Päevakavas võib ette tulla muudatusi!
Kohtade arv on piiratud, olge usinad ennast registreerima!
Omaosalus ettevõtetele 20 eurot, eraisikutele 50 eurot.
Osalevatele ettevõtetele arvestatakse osalemist kui vähese tähtsusega riigiabi (VTA).
Küsimuste korral võta julgesti ühendust:
Katrin Pärn-Reiser, tel: +372 5788 0445, e-post katrin.parn-reiser@viljandimaa.ee
